มีเพศสัมพันธ์กับแฟนเมื่อวันที่10เดือนที่แล้ว ตอนนี้เมนส์เลื่อนมาแล้ว7วัน เคยมีอาการคัดเต้านม ปวดท้องน้อย ตรวจครรภ์เมื่อสองวันก่อนไม่ขึ้น เมื่อเช้าตรวจ มันขึ้นอีกขีดตรงรอยต่อ อยากทราบว่าท้องไหมคะ หรือเป็นแค่รอยต่อเฉยๆ
สวัสดีค่ะ หากมีเพศสัมพันธ์วันที่ 10 ก.ค. แล้วในเดือนนี้ ประจำเดือนเลื่อนมา 7 วันแล้ว แต่ได้ตรวจหาการตั้งครรภ์เมื่อวันที่ 6 ส.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ส่วนการตรวจหาการตั้งครรภ์ในวันนี้ หากขึ้น 2 ขีด แต่ขีดที่ 2 ไม่ได้ขึ้นตรงกับตัว T ที่ระบุในแผ่นทดสอบ ก็ถือว่าการทดสอบน่าจะมีบางอย่างผิดพลาด แนะนำควรลองตรวจใหม่ค่ะหากตรวจใหม่แล้ว ยังคงขึ้น 1 ขีด ก็แสดงว่าไม่ได้มีการตั้งครรภ์แต่อย่างใด และการที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งแนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ สำหรับอาการคัดเต้านม ปวดท้องน้อย อาจเป็นอาการก่อนการมีประจำเดือนมาก็ได้ค่ะ